cyanic-selkie/wikianc huggingface dataset:
David Hume
Si nos prende en nosa manos cualce libro de divinia o metafisica, per esemplo, ta ce nos demanda: Esce lo conteni cualce razonante consernante cuantia o numero? No. Esce lo conteni cualce razonante esperimental (probable) consernante casos de fato? No. Dona lo, alora, a la flamas, car lo pote conteni no cosa ma sofisme e ilude.
Me es, a prima, asustante e confusada con acel solitaria sin espera en cual me es poneda par mea filosofia, e imajina me como alga monstro strana e bruta, tota abandonada e nonconsolable. Ta ce me core a la fola per refuja e caldia. Me clama a otras per alia se con me. Ma nun ta escuta me. Cadun reteni se a distantia, e teme ce la tempesta cual colpa me de cada lado. Me ia esposa me a la odia de tota metafisicistes, logicistes, matematicistes, e teolojistes. Esce me pote mervelia a la insultas ce me debe sufri? Me ia declara mea desaproba de sua sistemes. Esce me pote es surprendeda si los ta espresa sua odia de mea ideas e mea person? Cuando me regarda sirca me, me previde a cada mano, disputa, contradise, coleria, malacusa, destrae. Cuando me turna mea oio a en, me trova sola duta e nonsabe. Cada paso me prende es con esita; cada refleta nova causa ce me preteme un era o asurda en mea razona.
En 1739, el ia reveni a Edinburgh, do el ia ajunta un parte tre a sua Trata, sur moralia. El ia sujesta ce moralia veni de simpatia, cual es un instinto per asosia con otras. El ia continua per dise ce lo es emosias cual move los, no razona, e el premostra la utilitarianisme de Jeremy Bentham par defini virtua como "tota cualia de la mente cual es usosa o plasente a la person mesma o otras". An belia es fundida sur plaser e dole, e ama es fundida sur nos desira per reprodui - premostra de Freud! Cual poca atende esta parte de sua obras ia reseta de sua lejores ia es negativa.
A esta punto en sua vive, el vade tra alga postos politica minor. E el ia cumula un cuantia grande de pesa - un situa noncomun entre filosofistes. Alora, en 1748, el ia publica Un investiga consernante la comprende umana, segueda en 1751 par Un investiga consernante la prinsipes de morales. Esta ia es esensal un rescrive de sua Trata. En lo, el ia inclui un esajo nova, Sur miracles, en cual el demostra alga de la credes la plu fundal de cristiania como no plu ca superstisio.
El ia continua sur esta sujeto con Dialogos consernante relijio natural en cual el ia compara cristiania, deisme, e ateisme. Entre otra cosas, el ia sujesta ce la mundo cual nos conose - incluinte nos mesma - es la resulta de eones de esperimentas par natur (plu ca un sentenio ante Darwin). Sua amis ia demanda ce el no publica lo, ma ia publica lo per el pos sua mori.
En 1752, el ia scrive Discutes political. An ce el gusta egalisme (pd sosialisme) e democratia, el ia pensa ce ambos ia es tro idealiste. Esta libro ia influe Adam Smith, "la padre de capitalisme moderna".
En 1754, el ia publica la prima volum de La istoria de England, un libro amirada par alga notables como Voltaire e Gibbon (la autor de La declina e cade de la Impero Roman).
En 1763, el ia vade a Paris, do el deveni pronto la sujeto de interesa de la site e ia es spesial popular a la salones de la femes aristocrata de Frans, ci, lo ia es reportada, ia amira sua corpo grande en ajunta a sua mente. Alga anios plu tarda, el ia prende la filosofiste franses Rousseau, ci ia es cuasi demente alora, cual ia deveni un aventura nonplasente per ambos de los.
El ia mori a 25 agosto 1776 de colite ulserosa. Sua amis ia trova la ateiste grande cortes, plasente, an de bon umor, a la fini.
Cosini italian
Ingredientes
Cosini italian es ance conoseda per sua usa de pasta, cual inclui talietas en longias, largias, e formas variosa. La plu es nomida per sua formas: pene, macaroni, spageti, linguine, fusili, lasanie, e otras cual es plenida con otra ingredientes - ravioli e tortelini. Nioci (bales de pasta), fada de patatas, es a veses ance nomida pasta.
Platdeutx
Platdeutx (Plattdüütsch o deutx basa) es un lingua parlada en Deutxland norde e partes de Nederland este e Danmarc sude par sirca tre milion persones. La parola "platt" (basa) refere a la costas e planos basa de Deutxland norde, etc. Car lo no ave un forma ofisial, multe persones crede ce platdeutx es no plu ca un dialeto de deutx. Ma lo es un lingua separada, e es plu simil a nederlandes ca deutx. La parlores de platdeutx usa normal la lingua ofisial de sua nasiones – deutx, nederlandes o dansce – estra sua familias e amis. Platdeutx es desendeda de deutx basa vea (o saxon vea) de la sentenio nove. Deutx basa media ia es la lingua franca de la alia de la Hansa, e ia es parlada sirca la Mar Norde e la Mar Baltica.
Cosini italian
Ingredientes
Pasta es categorida en du stilos fundal: secida e fresca. Pasta secida es preparada sin ovos e pote es conservada per asta du anios, e pasta fresca pote es retenida per alga dias en un friador. Pasta es plu comun coceda par boli. En Italia, pasta es tradisional coceda al dente (per "dur a la dentes", pd no tro mol). En Italia, pasta es normal fabricada de farina de trigo dur o semola.
Platdeutx
Un esemplo (de la paises de la Reno): Unse Vader in' Himmel ! Laat hilligt warrn dienen Namen. Laat kamen dien Riek. Laat warrn dienen Willen so as in'n Himmel, so ok op de Eerd. Uns' dääglich Brood giff uns vundaag. Un vergiff uns unse Schuld, as wi di vergeben hebbt, de an uns schüllig sünd. Un laat uns nich versöcht warrn. Mak uns frie vun dat Böse. Denn dien is dat Riek un de Kraft un de Herrlichkeit in Ewigkeit. Amen.
Join, or Die
Join, or Die es un cartun political, desiniada par Benjamin Franklin e prima publicida en sua Pennsylvania Gazette a 9 maio 1754.
Revolui Franses
La Revolui Franses (Franses: Révolution Française) ia es un periodo de cambion sosial e political en la istoria franses e european. La monarcia asoluta cual ia governa Frans tra sentenios ia cade en tre anios. La sosia franses ia sufri un cambia vasta; vantajes relijial, feudal e aristocrata ia desapare pos atacas par un grupo libraliste e par la popla coletiva en la stradas. La ideas antica sur la tradision en la ierarcia ia cade ante la prinsipes nova de la Lumina de sitadan e diretos nonalienable.
Join, or Die
La publicida orijinal es la desinia prima conoseda de uni colonial produida par un coloniste brites en America. Lo es un xilogram mostrante un serpe taliada en otis, de cual cada es eticetida con la inisiales de un de la colonias american. England Nova es representada como un parte, en loca de la cuatro colonias cual lo ia es alora. Delaware no apare car lo ia es un parte de Pennsylvania. Georgia es completa ometeda. Tal, la serpente ave oto partes en loca de la des-tre colonias tradisional. La desinia ia apare con un editorial par Franklin parlante sur la "stato desunida" de la colonias, e ia aida fa sua punto sur la importa de la unia colonial.
Sindicato Vertical
La Organiza Sindicatiste Espaniol (espaniol: Organización Sindical Española) ance conoseda como Sindicato Vertical (Sindicato Vertical), ia es la sola sindicato legal en la Espania de Franco e la composante xef de la Move Nasional (Movimiento Nacional).
Psice e Eros
La taxe seguente ia es composada de prende un talieta de lana de oro de cada de un manada spesial de oveas cual abita ultra un rio prosima. La dio de la rio ia avisa ce Psice atende asta la oveas ta xerca per ombras de la sol de mediadia. Alora, los ta deveni dormosa e no ta ataca el. Cuando Psice ia presenta la lana a Afrodite, la diva acusa denova ce Psice ia ave aida.
La taxe tre cual Afrodite pone ante Psice ia es ce el ta prende un tas de acua de la rio Stix, do lo cascade a su de un altia merveliosa. Psice ia pensa ce sua esperas ia es perdeda, asta un agila ia aida el par porta la tas a supra la monte e reveni con la acua. Afrodite ia es furiosa, conosente clar ce Psice no ta pote ateni esta gol par se mesma!
La taxe seguente per Psice ia es ce el vade a enferno per demanda de Persefone, sposa de Hades, per un caxa de macia majiosa. Pensante ce el ia es ruinada, Psice ia deside fini sua vive par salta de un presipe. Ma un vos ia dise ce el no ta fa lo, e ia dona instruis a el como el pote vade a enferno per prende la casa. Ma, la vos averti, no vide en la caxa en cualce caso!
Alora, Psice ia reseta la caxa de Persefone e reveni a sua casa. Ma, seguente sua natur, el no ia es capas per restrinje se mesma de videta a en. El ia es surprende par no vide cualce cosa a en ma oscuria, cual ia causa ce el dorminte profonda. Eros no ia pote restrinje se mesma ance e velia Psice. Eros ia instrui el per trae la caxa a Afrodite, e ce el ta atende a la resta.
Eros ia vade a la sielo e ia demanda de Zeus per interveni. El ia parla de sua ama per Psice tan bonparlante ce Zeus ia es emosiada a dona sua espera e el. Eros ia trae Psice a Zeus, ci dona a el un tas de ambrosia, la bevida de nonmortalia. Alora, Zeus ia lia Psice e Eros en sposi eterna. Plu tarda, los ia ave un fia, ci los ta nomi Plaser.
Reuni de Deutxland
Pos plu ca 40 anios de divide de Deutxland, a 3 otobre 1990, la reuni de Deutxland ia aveni. La parte este, lo cual ia es la Republica Deutx Democratial (RDD), ia junta se con la Republica Federal Deutxland (RFD) con sinco paises federal, e ia sesa esiste como stato autonom.
Esta developa pasosa ia es posible par causa de cambias democrata en la Uni Soviet.
Elizabeth 1
An si on ia espeta ce el va sposi e produi enfantes per erita la trono, el ia sposi nunca e ia deveni famosa per sua virjinia.
Bir
Bir es la bevida de alcol la plu antica e la plu consumada, e la bevida jeneral la plu popular pos acua e te.
Jeneral, linguas nomi spesies de bir par usa la lingua de la pais orijinal: porter, stout, ale, lager, pilsener, lambic, per esemplo. Si la nom es simple per tradui, elefen usa la tradui: bir pal, bir oscur, bir brun, duple, truple, stout seca, ale blonde, bir trapiste, etc.
Elizabeth 1
Elizabeth ia es un renor moderada, tolerante, e cauta. En la desenio de 1580, el no ia pote evita un gera con Espania. La defeta de la Marina de Espania en 1588 ia es un de la vinses la plu grande en la istoria de England. Sua rena es conoseda como la Eda Elizabethan, e es famosa per leteratur, teatro, e otra artes, como la teatrales e poesias produida par Shakespeare. E sua rena ia es relativa stable e pasosa, e ia crea un identia nasional per la engleses.
Elizabeth ia mori a 24 Marto 1603 a la Palasio de Richmond. A alga oras a pos, la projeta per declara James 6 de Scotland como James 1 e England ia comensa.
Elizabeth ia es enterada en la Abadia de Westminster en un tomba cual el comparti con sua duisore, Mary. La enscrive a la tomba dise Regno consortes et urna, hic obdormimus Elizabetha et Maria sorores, in spe resurrectionis, pd: "Asosiores en rena e tomba, asi nos dormi, sores Elizabeth e Mary, en espera de revive."
Reuni de Deutxland
Datas importante
1989:
1990:
Biografia
Un biografia es un descrive detaliosa de la vive de un person. Lo inclui plu ca fatos como educa, carera, relatas, e moria; lo mostra la esperia de esta avenis. No como un profil o resoma, un biografia presenta la nara de la vive de la sujeto, asentuante aspetas variosa de sua vive, incluinte detalias intima de esperia, e pote inclui un analise de sua personalia.
Obras biografial es la plu comun libros de fato, ma libros de imajina pote ance es usada per mostra la vive de un person. Biografias pote ance es en la forma de filmas e presentas teatral.
Un biografia autorida es scriveda con la permete, coopera, e a veses partisipa de la sujeto o la eritores de la sujeto. Un autobiografia es scriveda par la sujeto se mesma, a veses con la aida de un colaboror o "autor fantasmal".
Orijinal, scrives biografial ia es regardada sola como un parte de istoria, con la foca sur un individua importante en istoria. La jenero autonom de biografia, distinguida de istoria propre, ia comensa developa en la sentenio 18, e ia ateni sua forma moderna a la comensa de la sentenio 20.
Esemplos:
Cornelius Nepos: Excellentium Imperatorum Vitae (Vives de jenerales eselente), 44 BC.
Einhard: Vita Karoli Magni (Vive de Carlo la grande) (circa 800s).
Ibn Sa'd al-Baghdadi: Kitab Tabaqat Al-Kubra (La libro de la clases major), circa 800s.
John Foxe: The Book of Martyrs (La libro de la martires), 1563.
Sir Thomas Malory: Le Morte d'Arthur (La mori de Artur), 1485.
Giorgio Vasari: Le Vite de' più eccellenti pittori, scultori, e architettori (Vives de depintores, scultores, e arcitetores eselente), 1550.
Thomas Fuller: The History of the Worthies of England (La istoria de la bravas de England), 1662.
James Boswell: The Life of Samuel Johnson (La vive de Samuel Johnson), 1791.
Lytton Strachey: Eminent Victorians (Vitorianes meritosa), 1918.
Futbal
La juores no es permeteda a toca la bal con manos o brasos en cuando la jua es ativa. Sola la golor, ci es cargada con preveni la ecipo oposante de move la bal en la gol, pote toca la bal. Otra juores debe usa sua pedes per colpa o pasa la bal, ma pote usa cualce otra partes de sua corpo, estra la manos e brasos.
Futbal es governada internasional par la Asosia Internasional de Futbal (conoseda como FIFA, de franses Fédération Internationale de Football Association), cual ordina la Copa Mundal per cada cuatro anios. sirca 190 a 200 ecipos nasional completa en torneos per cuali per continua competa. La torneos final envolve 32 ecipos nasional cual competa tra un periodo de cuatro semanas. Lo es la torneos la plu prestijia e popular en la mundo, suprapasante an la juas olimpica.
La torneo la plu prestijia en futbal de clubes (pd, profesal) es la Liga de Campiones (ordinada par la UEFA, de engles Union of European Football Associations). La plu ligas la plu susedosa es la Liga Prima (England), La Liga (Espania), Bundesliga (Deutxland), Serie A (Italia), e Ligue 1 (Frans). Los atrae la juores la plu bon de la mundo, con salarios multe grande.
Futbal es un de un familia de juas cual ia developa de juas de bal variosa juada tra la mundo de edas antica. La jua moderna ia orijina en 1863, cuando la Leges de la Jua ia es orijinal codigida en England par la Asosia de Futbal.
Lege roman
La Lege roman es la lege cual ia governa la sitizanes roman. Lo ia comensa con la fundi de la site en 753 aec e ia estende asta la sentenio 4 ec, cuando Justiniano ia compila lo en la Corpus Iuris Civilis (la nom par cual on conose lo de la Renase).
Biblioteca Nasional de Australia
La Biblioteca Nasional de Australia es la plu grande biblioteca de Australia. Lo es su la acorda de la Ata de la Biblioteca Nasional per "mantenia e developa un colie nasional de mateiales de biblioteca, incluinte un colie completa de materiales de biblioteca relatada con Australia e la popla de Australia".
Testo de Babel
La testo de Babel (Jenese 11:1-9) es un nara en la Atesta Vea de la Biblia ce esplica la orijina de la multe linguas de la mundo. Esta sita es frecuente usada per mostra linguas artifisial, como lingua franca nova.
Aora, la mundo intera ia ave un lingua e la mesma parolas
Cuando la popla ia parti a la este, los ia trova un plano en la pais de Xinar e vade abita ala.
Los ia dise a lunlotra, "Veni, ta ce nos fabrica brices e forni los". Los ia usa brices en loca de petra, e catran per mortero.
Ma la Dio ia desende per vide la site e la tore cual la popla ia es construinte.
La Dio ia dise, "Vide! Los es un popla, parlante la mesma lingua, e los ia comensa fa esta. Alora no cosa cual los intende ta es impedida!
"Veni, ta ce nos desende e confusa sua lingua afin los no va pote comprende lunlotra."
Alora la Dio ia sperde los de ala tra la tera intera, e los ia sesa construi la site.
Esta es la razona per cual esta loca ia es nomeda Babel - car ala la Dio ia confusa la lingua de la mundo intera. De ala, la Dio ia sperde los tra la fas de la tera.
Proselariformo
Proselariformos ("de la tempestes") es avias de mar. El come sola en la mares abrida. On ave 93 spesies de proselariformos en 4 familias:
Plinio la Vea
Gaio Plinio Du (latina: Gaius Plinius Secundus) ance conoseda como Plinio la Vea ia es un scrivor e militar roman. El ia scrive Naturalis historia, cual ia es la model de ensiclopedia en la sentenio 17.
Biografia
Plinio ia es fio de Gaius Plinius Celer e sua sposa Marcella. El ia nase en Como e un sculta en la fasada de la Duomo de Como selebra sua fio. El ia ave un sore, Plinia, ci ia sposi en la familia Caecilius e ia es madre de sua sobrin, Plinio la Joven, de ci la leteras descrive sua labora con detalia.
En un de sua leteras a Tacito (avunculus meus), Plinio la Joven detalia como la come de matina de sua tio es lejera e simple, seguente la costumes de nosa asendentes. Esta mostra ce Plinio la Joven vole espresa ce Plinio la Vea ia es un "bon roman", cual sinifia manteni la costumes de la grande asendentes roman. Esta declara ia plase a Tacito.
Longo sua sobrin, la ultima obra de Plinio ia es la Naturalis Historia, un ensiclopedia en cual el ia colie la sabe de sua epoca.
Politeisme
Politeisme (de elinica πολυθεϊσμός, "multe dios -isme") es la adora de e crede en dios multiple, cual es tipal colieda en un panteon de dios e divas, con sua propre relijios e rituos. En la plu de relijios cual aseta politeisme, la dios e divas diferente es representas de fortes de natur o prinsipes de la asendentes, e pote es videda o como autonom o como aspetas o emerjintes de un dio-creor o prinsipe transendente asoluta (teolojias moniste), cual mostra se inerente en natur (panteisme o panenteisme). La plu de la dios politeiste de relijios antica con la esetas notable de la dios de Egipte antica e la dios de induisme, ia es videda como avente corpos fisical.
Politeisme es un tipo de teisme. En teisme, lo contrasta con monoteisme, la crede en un sola Dio, en la plu de casos transendente. Politeistes no adora sempre tota la dios egal, ma los pote es enoteistes, ci spesiali en la adora de un dio spesifada. Otra politeistes pote es catenoteistes, ci adora dios diferente a veses diferente.
Politeisme ia es la forma tipal de relijio en la Eda de Bronze e Eda de Fero asta la Eda Asal e la developa de relijios abramal, cual enforsa seria monoteisme. Lo es bon arcivida en la relijios istorial de anticia clasica, spesial la relijios de Elas antica e Roma antica, e pos la descrese de la politeisme elinica e roman, en la relijios tribal como paganisme germanica, celta, slavica, e baltica.
Relijios politeiste importante praticada oji inclui relijio tradisional xines, induisme, xinto japanes, santeria, e fidas neopagan variosa.
Togo
Togo (ofisial la Republica Togoles) es un pais en Africa ueste, bordada par Gana a la ueste, Benin a la este e Burcina Faso a la norde. Lo estende a sude asta la Golfo Gine, do sua capital Lome es locada. Togo covre 57 000 cilometres cuadrida, tal ce lo es un de la paises la plu peti en Africa, con popla de sirca 7,5 milion persones.
De la sentenio 11 asta la sentenio 16, tribus diversa ia entra a la rejion de tota dirijes. Entre la sentenios 16 e 18, la rejion costal ia es un sentro major de comersia de sclavos a europeanes, ganiante per Togo e la rejion ensircante la nom "la Costa de Sclavos".
Filastin
Filastin es un un stato autonom de jure en Asia. En la pasada, lo ia inclui la area aora nomida Israel. Oji, lo inclui du teritorios: La Riva Este (a este de la Rio Urdun) e Gaza (a la costa de la Mar Mediteraneo.)
La area de la Riva Este es sirca 5,860 cilometres cuadrida. La area de Gaza es sirca 360 cilometres cuadrida. En 2007, la Riva Este ia es abitada par sirca 2 535 927 persones, e Gaza par sirca 1 482 405.
La sentro de governa de Filastin es Ramallah, ma Ieruxalim Este es la capital ofisial. La teritorio intera es ocupada par Israel pos la Gera de Ses Dias en 1967.
Pos la Gera Mundal 2, en 1947, la Nasiones Unida ia adota un desinia per divide, cual ia suporta la crea de du statos autonom, un arabi e un iudi, con un Ieruxalim internasionalida. Pos la institui de un stato iudi - Israel - a 14 maio 1948, la armadas de la nasiones arabi visina. A pos, la Governa Filastin ia es instituida par la Alia Arabi, reconoseda par tota membros estra Transurdun. Lo ia es intendeda per inclui la tota de la Filastin pasada, sua governa efetosa ia es limitada a la banda de Gaza. Seguente la Gera de Ses Dias, Israel ia catura Gaza e la Penisola Sinai de Egipte, la Riva Ueste de Urdun, e la Montania Golan de Suria en junio 1967.
Togo
La popla en la anio 2007 ia es sirca 5 701 579 persones. La major linguas es franses (ofisial), eue, mina, kabie e dagomba.
Democratia sosial
Democratia sosia moderne es marcada par un dedica a politica dirijeda a la redui de nonegalia, opresa de grupos min vantajosa, e povria, incluinte suporta de servis publica asedable universal como aida per la vea, enfantes, educa, nesesas medical, e compensa per laborores. Lo es comun asosiada con sindicatos, la promove ecolojial, diretos egal per femes e minorias razal, relijiosa, e sesal, etc.
Otra sosialistes sujeste ce politicas de servi publica promoveda par democratia sosial no pote solve la problemes strutural de capitalisme, como flutuas siclical, esplota de laborores, e aliena. La asentua sur servi publica sola legali e estende la sistem de esplota de capitalisme e la diminui de la sosia e la bonstate de la popla.
Filastin
La stato de Filastin es reconoseda par 137 membros de la Nasiones Unida, e de 2012 lo ave la state de un oservor nonmembral en la NU, cual ave la implica de reconose de sua statia. Lo es un membro de la Alia Arabi, la Organiza de Coopera Muslim, la G77, e la Comite Internasional Olimpica.
Cristianisme celta
Cristianisme celta o cristianisme isolal refere a alga cualias de la cristianisme cual es comun en la areas do linguas celta es parlada en la eda media temprana.
Britan
Seguente la tradision medieval, la cristianisme ia ariva a Britan en la sentenio 1 o 2. La nara de Gilda de la sentenio 6 ia data la ariva a la parte tarda de la rena de la imperor roman Tiberio: un nara de la des-sete disiplos descovreda en la Monte Atos en 1854 lista Aristobulo como "bispo de Britan".
Cimri
A fini de la sentenio 6, la pape Gregorio 1 ia envia un mision su Augustino de Canterbury per converti la anglosasones, instituinte sejas e eglesas nova tra sua teritorios, e redeclarante la autoria papal su la eglesa nativa. Gregorio ia intende ce Augustino ta deveni la bispo urban sur tota la sude de Britan, incluinte la bispias esistente su controla cimrica e cernoica.
Scotland
Seguente Beda, San Ninian ia sirca 360,m en lo ce oji es Galloway, la fio de un xef de la Novantae, parente cristian. el ia studia su Martin de Tours ante reveni a sua propre pais sirca 397. El ia comensa vive en Whithorn do el ia construi un eglesa de petra, "Candida Casa".
Er
Per la sentenio 5 temprana, cristiania ia sperde a Er, cual ia es nunca un parte de la Impero Roman. On ave cristianes en Er ante cuando Paladio ia ariva ala en 431 como la bispo prima enviada par Roma. Sua mision no pare es tota susedosa. La mision seguente par San Patric ia crea eglesas en junta con comunias como sua propre en Armagh: encluis peti en cual grupos de cristianes, comun con ambos sesos e incluinte la sposida, abita con lunlotra, e ia servi la popla local en roles variosa. Patric ia institui strutures eglesal incluinte un ierarcia de bispos, pretes, e diacones. En un poca de jeneras, la clase de monces e eglesores ia deveni completa integrada con la cultur de leteratur latina. Estra latina, la eglesores eres ia developa un form scriveda de eres vea. Otras ci ia influe la developa de cristiania en Er inclui Brigid, Moluag, e Caillin.
Sosialisme democrata
Sosialisme democrata es un filosofia political cual promove democratia political longo la posese sosial de la modos de produi, con un asentua sur autodirije e dirije democrata de instituis economial en un mercato o alga forma de economia desiniada desentrida. Sosialiste democrata crede ce capitalisme es nonconveninte con la valuas democrata de libria, egalia, e unia, e ce esta ideales pote sola es atenida par la reali de un sosia sosialiste.
La ajetiva "democrata" es usada per distingui sosialistes democrata de la sosialistes marxiste-leniniste plu ortodox, cual es comun videda como nondemocrata. Sosialistes democrata oposa la sistem staliniste e la model soviet de economia, la forma de governa autoritar e economia sentrida cual ia developa en la Soviet Union en la sentenio 20.
Sosialisme democrata es distinguida de democratia sosial car la sosialistes democrata es dedicada a la cambia sistemal de la economia de capitalisme a sosialisme, contra ca democratas sosial suporta reformis de capitalisme. Sosialistes democrata crede ce reformis dirijeda a la solve de nonegalias sosial e intervenis par la stato per supresa de contradises economial de capitalisme va vide sola sua emerje a otra locas e tempos en un aspeta diferente. Sola recambia la sistem capitalisme con un sistem sosialiste pote solve la problemes de capitalisme.
Revolui espaniol
Revolui espaniol  (nomida Spanish Revolution) ia es un serie de protestas de sitadanes, jenerada en la redes sosial, e creada par la plataforma sivil e dijital ¡Democracia Real Ya! (Democrasia Real Aora!), cual ia ave suporta de 200 organizas peti. La protestas ia comensa a 15 maio 2011 con un reuni en 58 sites espaniol.
Sosialisme democrata
La orijinas de sosialisme democrata pote es trasada a la pensores utopian de la sentenio 19 e la promove brites de la cartistes. En la sentenio 20, la reformi gradaliste de la fabianes en Britan e Eduard Bernstein en Deutxland ia influe la developa de sosialisme democrata.
Nederlandes (lingua)
La gramatica de nederlandes es simil a el de deutx, ma min complicada, como engles. La sistem de consonantes no ia ave la move de consonantes de deutx alta, e sembla plu la consonantes de engles e la linguas de Scandinavia. Como la plu de linguas germanica, nederlandes ave un sistem de silabas cual permete grupos complicada de consonantes. Multe persones nota la usa comun de fricantes velal (spesial ch e g, pronunsiada prosima la garga). La vocabulo de nederlandes es la plu germanica, plu ca engles. Nederlandes usa nomes composada de juntas de morfemes multe longa, simil a deutx e la linguas de Scandinavia.
Un dialeto de nederlandes, clamada vlaams, es parlada en Nederland sude-ueste e Beljia norde-ueste. La diferes es no plu ca la diferes entre engles en la Rena Unida e la SUA, e la plu en pronunsia. Ambos usa la mesma norma per scrive.
Consonantes
Nederlandes ave alga diferes notable de otra linguas germanica:
Gramatica
Nederlandes es simil gramatical a deutx. Ma lo ave sola un caso per nomes, no cuatro como deutx, e du sesos, no tre como deutx. Jeneral, la gramatica es plu simple.
Pronomes
La lingua usa du sesos - comun e neutra. En Beljia, los reteni la distingui entre mas e fema, cual ia es combinada en la comun en la norde.
On ave du series de pronomes personal - sujeto e ojeto - e formas per determinantes de posese. Alga de los ave un distingui entre formas asentuada e nonasentuada (la nonasentuada es en brasetas, a su).
Determinantes
La sistem de casos en nederlandes, como la usa de la sujuntiva, ia es, per la plu parte, desapareda. Per la pronomes, la dativa vea ia sustitui per la caso acusativa.
En alga espresas fisada, la jenitiva e dativa (e la distingui entre mas e fema) esiste ancora en la articles:
Alga de esta espresas usa un corti de "des": 's morgens (en la matina), 's ochtends (en la sera).
Plural
La plural de nomes es la plu comun formida par la ajunta de -en (pronunsiada como /ən/ or /ə/), o de -s. Parolas de un silaba normal usa -en:
Parolas cual fini con /ə/ usa comun -s, ma multe usa -n, spesial nomes derivada de ajetivos:
Parolas relativa moderna cual fini en un vocal longa usa -'s, estra ce los fini en -ee o -é, cual usa simple -s:
Alga nomes ave plurales noncoerente:
Diminuintes
En nederlandes, la forma diminuinte de nomes es usada comun, e inclui diferes de sinifia sutil cual es difisil per aprendores. La fini difere dependente de la letera final de la radis:
La diminuinte pote es usada ance con alga numeros, pronomes, verbos, e an preposadas en espresas idiomal. Notable es la ajetivos e averbos con un diminuinte:
Cuando usada con tempo, la diminuinte pote indica esce un person trova lo plasente o no:
Lo pote es ance usada per indica alga cosa negativa:
Ajetivos
La infleta de ajetivos es plu complicada. Con un nom neutra, nondefinida, e singular, la ajetivo ave no afisa; en tota otra casos, lo fini con -e.
Un ajetivo ave no -e si lo es en un rol predicativa.
Cuando usada como un completinte, ajetivos usa nunca la -e: De soep is koud.
Verbos
Nederlandes ave cuatro tipos de verbos: debil, forte, noncoerente, e miscada.
Verbos miscada es los con un tempo pasada debil (-de o -te), ma un partisipio pasada forte (-en), o un tempo pasada forte, ma un partisipio pasada debil.
La verbos noncoerente es la min comun, ma la plu usada.
Ordina de parolas
Como deutx, nederlandes ave un ordina de parolas sujeto-ojeto-verbo, ma en proposas major, la verbo major es moveda a la loca du, un sistem conoseda como V2 ("verbo du"). Per esemplo: On ta dise Ik kan mijn pen niet vinden omdat het veel te donker is, cual pote es traduida como "Me no pote trova mea pen car lo (la sala) es multe tro oscur". Si on rompe la frase a un proposa major e un proposa minor, on pote vide plu clar la lojica:
En demandas, la proposa major ave tipal la verbo conjugada segueda par la sujeto, ma otra verbos es en la loca final:
Revolui Rusce
Su la nom Revolui Rusce (rusce: Русская революция, Rússkaya revolyútsiya), on grupi tota la susedes entre febrero e otobre 1917 de cual sua resulta ia es la suverti de la tsar e la institui de un governa leniniste, induinte la crea de la Republica Sosialiste Federal Soviet de Rusia.
Nederlandes (lingua)
Ordina de parolas
En demandas cual comensa con pronomes o averbos de demanda, la verbo conjugada es parte du, con la sujeto a pos; otra verbos es a la loca final:
Vocabulo
La vocabulo de nederlandes es, per la plu parte, germanica, con sirca 20% de otra orijinas. La influe plu grande ia es de franses, con sirca 6.8%. Latina furni parolas de relijio e siensa, con sirca 6.1%. Deutx e platdeutx ia contribui sirca 2.7%, an si multe ia es cambiada per conveni la fonetica de nederlandes. E, spesial en la sentenios resente engles ia contribui sirca 1.5%, an si multe plu es espetada en la futur.
Revolui Rusce
En la revolui du, en otobre (novembre en la calendario de Gregorio), la governa tempora ia es eliminada e cambiada a un governa bolxevic (comuniste), la Sovnarkom (rusce: Совнарком, de Совет народных комиссаров, pd la "Consilia de dirijores poplal"; ance SNK).
Decaloga
La forma a supra es numerida como en cristianisme ortodox. Nota ce iudisme e setas variosa de cristianisme numeri los en modos alga diferente. Per iudes, "Tu debe ave no otra dio ante me" es parte de comanda du. Per catolicas e luteranes, "Tu debe no fa idoles" es un parte de comanda un, e comanda des deveni comanda nova "Tu debe no desira la sposa de tu visina" e comanda des "Tu debe no desira la casa de tu visina," etc. Per la plu de protestantes, "Me es la Senior, tu Dio" es parte de la prefas, e no de comanda un.
Asi es un tradui de la testo ivri:
Asia sude-ueste
Asia sude-ueste (جنوب غرب أسيا en arabi, דרום-מערב אסיה en ivri, Southwest Asia en engles) es la rejion de Asia entre la costa este de la Mar Mediteraneo e la frontera entre Iran e Afganistan, Pacistan e Turcmenistan. Misre (Egipte) es frecuente ance incluida per razonas istorial.
Esta rejion inclui multe grupos cultural e etnical, incluinte la cultures irani, arabi, turces, curdi e israeli. La sinco grupos xef de linguas es farsi (o persian), arabi, turces, curdi e ivri.
La istoria de Asia sude-ueste ia dati a la eda antica; la importa jeopolitical de la rejion ia es reconoseda tra milenios. Alga relijios major ave sua orijinas en Asia sude-ueste, incluinte iudisme, cristianisme e islam; la relijio de baha'i, mandeisme, durzi unitarian e multe otra relijios ia es comensada en la rejion.
Asia sude-ueste ave un clima calda e seca. Alga rios major furni iriga per cultiva en areas limitada, per esemplo la estuario de la Nilo en Misre, la basines idrografial de la Tigris e la Eufrates en Mesopotamia, e la plu de cual es conoseda como la Cresente Fertil.
La plu de la paises cual borda la Golfo Persian ave reservas enorme de petrolio, con la monarcas de la penisola de Arabia benefica economial spesial de esportas de petrolio.
Tre paises vide se como plu asosiada con Europa ca Asia sude-ueste, per razonas de tradisiones relijiosa e otra fatores, an si los pote es ance videda como en Asia sude-ueste:
La asosia political de Egipte (Misre) con la paises muslim de Asia sude-ueste causa ce alga persones vide lo como un parte. Jeografia, serta, Egipte es en Africa, no Asia.
Istoria
Asia sude-ueste es locada a la junta de Eurasia e Africa e de la Mar Mediteraneo e la Mar Indian. Lo es la loca de nase e sentro spirital de relijios como cristianisme, islam, iudisme, maniceisme, iazidi, durzi, iarsanisme e mandeisme, e en Iran, de mitraisme, zoroastrisme, maniceisme e la relijio de baha'i. Tra la istoria de Asia sude-ueste, lo ia es un sentro major de consernas mundal; lo ia es un area delicata en modos stratejial, economial, political, cultural e relijial.
La sivilias prima de la mundo, Mesopotamia (Sumer, Akkad, Asiria e Babilonia) e Egipte antica, ia orijina en la Cresente Fertil e la Vale Nilo rejiones de Asia sude-ueste antica. Los es segueda par la sivilias hitita, elinica e uratian de Anatolia; Elam en Persia; sivilias de la Levante (per esemplo Ebla, Ugarit, Canan, Aram, Fenisia, Israel, Yehuda); sivilias persian e mede en Iran; Africa norde (Cartago/Fenisia); e la penisola de Arabia (Magan, Saba e Iram).
Dominique Venner
Dominique Venner (16 april 1935 - 21 maio 2013) ia es un istoriste, jornaliste e esajiste franses. Venner ia es un membro de la "Organiza armada secreta" e la fundo de "Europa-Ata". Plu tarda, el ia deveni un nasionaliste per la raza blanca e un promovor contra migrantes e omosesalia, ante retira de politica per foca sur un carera como un istoriste. A 21 maio 2013, el ia suiside en la catedral de Nosa Dama de Paris.
Curasau
Curasau (en nederlandes: Curaçao, pronunsiada [kyːraːˈsʌu̯]; en papiamentu: Kòrsou) es un pais isolal de la Antiles Minor en la sude de la Mar Caribe e la rejion de la Caribe Nederlandes, sirca 65 cilometres norde de la costa de Venezuela. Lo es un pais composante (en nederlandes: land) de la Rena de Nederland.
Lo ia es nomida la Colonia de Curasau e Dependes entre 1815 e 1954, e la Pais de Curasau (en nederlandes: Land Curaçao; en papiamentu: Pais Kòrsou); lo inclui la isola xef de Curasau e la isola nonabitada de Klein Curasau ("Curasau Peti"). Lo ave sirca 150 000 abitores en un area de 444 cilometres cuadrida. La capital es Willemstad, con 140 000 abitores.
Lo es un de la isolas ABC – Aruba, Bonaire e Curasau – cual parla papiamento.
Ante la Antiles Nederlandes ia sesa esiste a 10 otobre 2010, Curasau ia es dirijeda como la "Teritorio Isolal de Curasau (en nederlandes: Eilandgebied Curaçao, en papiamentu: Teritorio Insular di Kòrsou), un de la sinco teritorios isolal de la Antiles Nederlandes pasada. Curasau es aora un pais autonom en la Rena de Nederland (Koninkrijk der Nederlanden).
Etimolojia
En la sentenio 16 e 17 la marores de viajas longa ia prende scorbuto par la manca de vitamina C. Seguente alga rejistras, la marores portuges ci ia es malada ia es lasada en la isola oji conoseda como Curaçao. Cuando la barcon ia revade, los ia es recovreda, sanida probable de scorbuto pos los come fruta con vitamina C. Pos esta, la portuges ia refere a la isola como Ilha da Curação ("Isola de Remedia"). Un otra esplica es ce lo es derivada de la parola portuges per cor (coração), cual ia refere a la isola como un sentro de comersia. La letera O nonasentuada en portuges european es pronunsiada comun como [u], donce la parola portuges per cor, coração, es pronunsiada como [kurɐsãw]. Mercatores espaniol ia adota la nom como Curação, cual la nederlandes ia segue.
De pos 1525, la isola ia apare en mapas espaniol como Curaçote, Curasaote, e Curasaore. Ante fini de la sentenio 17, lo ia apare en la plu de mapas portuges como Curaçao o Curazao. En un mapa cual Hieronymus Cock ia crea en 1562 en Antwerp, la isola ia es nomida Qúracao.
Linguas turcica
La linguas turcica es un familia de a min 35 linguas parlada par poplas de Europa este, la Caucasos, e Asia, incluinte Sibir e Xina. Multe linguistes sujeste ce la linguas turcica es un ramo de la linguas altaica, con la linguas mongolica e la linguas tungusica, ma la lia no es forte.
La linguas turcica ia orijina en un rejion de Xina ueste a Mongol, do proto-turcica ia es parlada sirca 2500 anios ante la presente. De lo, los estende a Asia sentral e plu ueste en la milenio prima.
La linguas turcica es parlada como un lingua nativa par sirca 170 milion persones. La lingua plu grande de la familia es turces, parlada xef en Turcia, con sirca 40% de tota parlores de linguas turcica.
Linguas turcica
Turcica comun
Ogur
Mercatos emerjinte
Un mercato emerjinte es un pais cual ave alga cualias de un mercato developada, ma no reuni la normas per es un mercato developada.
Sentenio 5 aec
La sentenio sinco aec es la periodo entre la anios 500 e 401 aec (ante la eda comun).
Julius Evola
Giulio Cesare Andrea Evola (19 maio 1898 - 11 junio 1974), plu bon conoseda como Julius Evola, ia es un filosofiste e depintor. Seguente la erudita Franco Ferraresi:
Viventes estrateran
Viventes estrateran es viventes cual no ia orijina de la Tera. Esta viventes ipotesal pote estende de viventes simple de un selula a viventes con sivilias multe plu avansada ca umanas. An si multe siensistes espeta ce viventes estrateran ta esiste en alga forma, on ancora no ave confirma. La egali de Drake divina sur la esiste posible de viventes intelijente en otra partes de la universo. La siensa de viventes estrateran en tota sua formas es nomida esobiolojia.
De la media de la sentenio 20, on ave un xerca continuante per sinias de viventes estrateran. La xerca inclui la indicas de esiste istorial e presente, e un xerca plu esata per viventes estrateran intelijente. La metodos inclui la analise de datos de telescopios e radios per deteta e envia siniales de comunica.
La conseta de viventes estrateran, spesial de viventes intelijente, ia ave un efeto cultural major, spesial en la obras de naras siensal. Tra la anios, naras siensal ia presenta ideas de siensa e ia influe la interesa e espetas publica sur la natur de intelijentia estrateran. Algas coraji nos a usa metodos forte per contata viventes intelijente, ma otras sujesta ce la dirije de atende a la Tera pote es perilosa.
Siensistes ipotese ce viventes en la forma de microbios es posible en la sistem solal e tra la universo. Esta ipotese es la resulta de considera la grandia enorme de la universo, e la leges coerente de la fisica de nosa parte de lo. Alga siensistes bon conoseda, como Carl Sagan e Stephen Hawking, e an Winston Churchill, ia sujesta ce lo es nonprobable ce viventes no esiste a alga loca estra la Tera.
Esta idea es derivada de la prinsipe de Copernico, cual dise ce la Tera no ave un rol unica en la universo, e la prinsipe de mediocria, cual dise ce viventes sur Tera no es vera spesial. La cimica de vive ia comensa cisa no longa pos la Buma grande, a 13,8 bilion anios ante aora, entrante a un epoca abitable cuando la universo ia ave sola 10–17 milion anios.
Viventes ia pote emerji autonom en multe locas tra la universo. O posible, viventes ia es formida min frecuente, e ia sperde alora – par meteoroides, per esemplo – entre planetas abitable en un prosede nomida "panspermia". En cualce caso, moleculas organica complicada ia pote es formida en la disco protoplanetal de granes de polvo sirca la Sol ante la formi de la Tera. Longo esta studias, esta prosede ia pote aveni estra la Tera sur alga planetas e lunas de la sistem solal, e sur planetas de otra stelas.
De la desenio de 1950, siensistes ia sujesta ce zonas abitable sirca alga stelas es la loca la plu probable per trova viventes. Multe descovres en esta zonas pos 2007 ia jenera estimas de frecuentias de planetas con composa simil a la Tera tan alta como multe biliones, an si (asta 2013) sola un cuantia peti de planetas ia es descovreda en esta zonas.
Juan de Mena
Juan de Mena ia es un de la poesistes espaniol la plu importante de la sentenio 15. El ia es alta respetada en la corte de Juan 2 de Castelia.
Sua obras mostra la influe de la umanisme de la Renase.
Sua obra la plu conoseda es Laberinto de Fortuna (Labirinto de Fortuna). Esta es un poesia de 297 strofes (ance conoseda como Las Trescientas, La Tresento) cual reintrodui la temas de la uni nasional e la Reconcista ma es dedicada a Juan 2.
Sentenio 5
La sentenio sinco es la periodo entre la anios 401 e 500, par la calendar julian, de la eda comun.
La avenis par cual nos conose la plu bon la sentenio sinco inclui la cade de Roma a la tribus Germanica, cual fini la rena de 600 anios de la romanes en Europa ueste. La Impero Roman continua como la Impero Bizantian en la Mediteraneo este a 1453. Otra avenis notable inclui la fundi de Txitxen Itza e la scrive de La Site de Dio par San Augustin.
Curdi (lingua)
Curdi (Kurdî o کوردی) es la lingua de la popla curdi. Parlada par sirca 40 milion persones, lo es trovada en partes de Iran, Irac, Suria e Turcia. Lo es un parte de la grupo norde-ueste de la linguas iranian, cual es un parte de la familia de linguas indo-iranian, e ultima de la linguas indo-european.
Oji, curdi es un lingua ofisial en Irac. Lo es tota proibida en Suria, e en Turcia lo es limitada en scolas, radio e televisa. Asta 2001, ance canta en curdi ia es proibida.
Johann Wolfgang von Goethe
Biografia
Nos no debe visita un dementeria per trova mentes desordinada; nosa planeta es la dementeria de la universo. - Goethe (1749-1832)
Goethe ia nase en 1749 en Frankfurt-am-Main en Deutxland, la plu vea de ses enfantes, ma sola el e un sore ia survive a adultia. Sua padre, Johann Kaspar Goethe, ia es un avocato confortosa e un erudita amator, ma el no ia susede en politica e ia ave un tempera nonplasente. Sua madre, Katharina Elisabeth Textor, ia es multe plu plasente e ia es la fia de la burgermeister (maior) de Frankfurt.
Goethe joven ia es bela e talentosa. El ia aprende fasil la linguas e ia ave intereses en musica e arte. El ia entra la Universia de Leipzig per studia lege, ma un delude en ama ia resulta en maladia e depresa, e el departi de scola. Ma en 1777, el ia reseta sua diploma en lege de la Universia de Strasbourg.
En 1774, el ia scrive "Die Leiden des jungen Werthers" (la tristias de Werther joven), un nara de ama trajica cual, an si no gustada par la criticores, ia es multe susedosa, spesial entre inteletos romanica joven. La libro conclui con un suiside cual ia es imitada, nonfortunosa, par un cuanti de lejores ci ia es se mesma sufrinte de un cor rompeda. Como multe de sua obras, la nara asentua la tensas entre la natur de la individua e la restrinjes de la sosia.
La anio seguente, el ia es invitada per junta con la dux de Sasonia-Weimar a corte. A prima, el ia es no plu ca un "orna" ala, ma plu tarde el ia ave cargas varios real political, incluinte inspetas de minas e la institui de oserverias de clima.
En 1782, el ia induida en la nobilia, cual ia permete ce el ajunta la "von" a sua nom. La resulta de sua fama e prestije en Weimar, el ia encontra e deveni amis con alga poesistes joven, incluinte Schiller e Herder.
De sua adolese, Goethe ia tende cade en ama, ma no capas de dedica se a un fem o a sposia. Sua relata la plu longa e intensa ia comensa sirca 1775 con Charlotte von Schardt, un fem sposida ci ia ave sete enfantes (an si sola cuatro ia survive). El ta scrive leteras longa e romanica a Charlotte per la plu de sua vive.
thumb|left
El ia comensa sua propre casa con un fem joven de la clase de laborores nomida Christiane Vulpius. El ia pare un enfante a Natal en 1789.
En 1801, Goethe ia deveni malade, e sua sani ia prende multe anios. A la fini de sua malade, Napoleon ia defeta la Pruses a Jena e ia marxa en Weimar. Sua soldatos ia atenta prende la casa de Goethe, e Christiane ia proteje el fisical. El ia sposi el pronto pos esta.
Goethe ia es un amiror de Napoleon, e ia visita el en 1808 a la invita de la imperor. Goethe ia visita ance con Beethoven en 1812.
Faust, la obra la plu grande de Goethe ia es sua presenta teatral en du partes. El ia comensa scrive lo en 1773, ma no ia fini lo asta 1831. La parte prima pote es comprendeda solitar, e lo ia es completeda en 1808. La tema ia es libria umana e la potia de pasion, cual Faust descovre pos cuando el aposa sua spirito en un negosia con la diablo Mephistopheles.
(En un aveni ladal, Faust ia crea un om artifisial en sua laboreria. Esta ia influe un fem nomida Mary Shelley, autor de Frankenstein - posible la novel prima de naras siensal. El ia pone sua nara en un castel de la sentenio 13 cual el ia videda cual ia parteni a un familia deutx vea e colorosa Frankenstein, un castel con cual Goethe ia es ance familiar.)
En ajunta a sua poesia, noveles, e presentas teatral, Goethe ia spende multe tempo sur siensa. El ia studia medica, anatomia, fisica, cimica, botanica, e meteorolojia.
En 1792, el ia completa sua "Beitrage zur Optik" (contribuis a optica) en du partes, e en 1810 la "Zur Farbenlehre" (sur la teoria de colores). El ia crede vera ce esta ia es esta obras cual ta es sua contribuis la plu grande. Ma poca siensistes ia aproba de los, e los ta ave poca efeto seria sur la campo. Sua obras ta fa un impresa plu grande sur artistes variosa, incluinte Turner, Klee, e Kandinsky. Sua metodos ia es vera plu fenomenolojial ca esperimental, e sua obras ia refleta plu sur la esperias sujetal de color e lus ca sur sua fisica.
El ia scrive ance un libro nomida "La mute de plantas", cual ia sujeste ce tota plantas es sola varias sur un planta primativa el ia nomida Urpflanze. El ia introdui la terma "morfolojia" e moveda la relata de umanas e animales con sua descovre de la oso intermasila (supra tua dentes superior), en la mesma loca como en animales.
Sua sposa Christiane ia mori en 1816. Sua amada Charlotte ia mori en 1827. La dux ia mori la anio seguente. E la sola enfante restante de Goethe ia mori en 1830. Sufrinte de maladia e depresa, Goethe mesma ia mori, 22 marte 1832, un anio pos completa la dui du de sua obra mestral Faust